Sözün doğrusu, mən məruzə haqqında sözümü elə məruzənin girişinin birinci cümləsindəki fikirlə ifadə etmək istəyirəm. Burada yazılıb: “Son illər öz inkişafının ən mü-hüm və tamamilə yeni mərhələsinə qədəm qoymuş ölkəmiz dünyada öndər vəziyyətini bir daha təsdiqləmişdir”. Bu cümlə ilə başlayan məruzənin, təbii ki, ümumi məzmunu və ruhunun nədən ibarət olacağı aydındır. Amma mən bir deputat, millət vəkili olaraq və təmsil elədiyim müsavatçı deputatların və siyasi partiyaların bir sıra məsələlər barədə mövqeyini qısa icmal şəklində diqqətinizə çatdırmaq istəyirəm.